CELEX: 22017D2039
Language: mt
Date: 2016-04-29 00:00:00
Title: Deċiżjoni tal-Kumitat Konġunt taż-ŻEE Nru 89/2016 tad-29 ta' April 2016 li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim ŻEE [2017/2039]

16.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 300/37
               
            DEĊIŻJONI TAL-KUMITAT KONĠUNT TAŻ-ŻEE
      Nru 89/2016
      tad-29 ta' April 2016
      li temenda l-Anness II (Regolamenti tekniċi, standards, ittestjar u ċertifikazzjoni) għall-Ftehim ŻEE [2017/2039]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva 2014/53/UE tal-Parlament Ewropew u tal-Kunsill tas-16 ta' April 2014 dwar l-armonizzazzoni tal-liġijiet tal-Istati Membri marbuta mat-tqegħid fis-suq ta' tagħmir tar-radju u li tħassar id-Direttiva 1999/5/KE (1) għandha tiġi inkoporata fil-Ftehim ŻEE.
               
            
                  (2)
               
               
                  Id-Direttiva 2014/53/UE tħassar, b'effett mit-13 ta' Ġunju 2016, id-Direttiva 1999/5/KE tal-Parlament Ewropew u tal-Kunsill (2), li hija inkorporata fil-Ftehim ŻEE u li konsegwentement għandha titħassar skont il-Ftehim ŻEE b'effett mit-13 ta' Ġunju 2016.
               
            
                  (3)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XVIII tal-Anness II għall-Ftehim ŻEE għandu jiġi emendat kif ġej:
      
                  1.
               
               
                  Il-punt li ġej jiddaħħal wara l-punt 4zzq (id-Deċiżjoni tal-Kummissjoni 2013/638/UE):
                  
                              “4zzr.
                           
                           
                              
                                 32014 L 0053: Id-Direttiva 2014/53/UE tal-Parlament Ewropew u tal-Kunsill tas-16 ta' April 2014 dwar l-armonizzazzjoni tal-liġijiet tal-Istati Membri marbuta mat-tqegħid fis-suq ta' tagħmir tar-radju u li tħassar id-Direttiva 1999/5/KE (ĠU L 153, 22.5.2014, p. 62).”
                           
                        
            
                  2.
               
               
                  It-test tal-punt 4zg (id-Direttiva 1999/5/KE tal-Parlament Ewropew u tal-Kunsill) għandu jitħassar b'effett mit-13 ta' Ġunju 2016, minbarra l-ewwel inċiż (id-Deċiżjoni tal-Kummissjoni 2000/637/KE), li xorta se jibqa' fis-seħħ wara t-13 ta' Ġunju 2016, u għalhekk jiddaħħal bħala punt ġdid wara l-punt 4zg (id-Direttiva 1999/5/KE tal-Parlament Ewropew u tal-Kunsill):
                  
                              “4zga.
                           
                           
                              
                                 32000 D 0637: Id-Deċiżjoni tal-Kummissjoni 2000/637/KE tat-22 ta' Settembru 2000 dwar l-applikazzjoni tal-Artikolu 3(3)(e) tad-Direttiva 1999/5/KE għal apparat tar-radju kopert taħt l-arranġament reġjonali dwar is-servizz ta' radju telefon fuq passaġġi fuq l-ilma interni (ĠU L 269, 21.10.2000, p. 50).”
                           
                        
            Artikolu 2
      It-test tad-Direttiva 2014/53/UE bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni tidħol fis-seħħ fit-30 ta' April 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta' April 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 153, 22.5.2014, p. 62.
      
         (2)  ĠU L 91, 7.4.1999, p. 10.
      
         (*1)  Rekwiżiti kostituzzjonali indikati.